**IZVJEŠĆE: COMENIUS – SUSRET U ĐURĐEVCU**

**SUBOTA, 8. OŽUJKA 2014.**

Subota je bio zadnji dan susreta, smatra se i jednim od najvažnijih. Prijepodne je bio slobodno nama domaćinima i gostima da se još malo družimo prije polaska u nedjelju.

Popodne je bio kulturni program u Domu kulture gdje su nastupali brojni izvođači: naš gimnazijski zbor, Đurđevčice, KUD Petar Preradović, Dječji vrtić *Maslačak* sa prekrasnim scenskim prikazom Legende o Picokima i brojni drugi. Na kraju programa ravnateljica se zahvalila brojnim sudionicima, domaćinima, gostima, sponzorima. Svaki je tim došao na pozornicu i uručena su im priznanja za sudjelovanje. Svi smo bili zadovoljni susretom i željeli smo da još malo potraje. Na kraju smo se slikali i otišli na večeru u *Hotel Picok*.

Nakon obilne večere, *Hotel Picok* odlučio je otvoriti svoj pub *Koogla* za članove Comeniusa. Atmosfera u Koogli je bila najbolja u ovih tjedan dana, svi su se zabavljali i plesali čak i velika većina profesora i profesorica. Tu noć smo mnogo toga novog saznali o svojim prijateljima iz Comeniusa i dobili smo dojam da ih poznajemo vrlo, vrlo dugo. Zabavljali smo se dugo u noć, no najemotivniji trenutak je bio kada smo se morali oprostiti od našeg prijatelja Christosa iz Grčke koje svim članovima jako prirastao srcu. Grci su nas morali napustiti oko 4 sata ujutro, Portugalci, Francuzi i Turci oko 8 sati, a Rumunji u 15 sati.

Svi su vrlo emotivno reagirali na sam odlazak, a neki su nam dali obećanje da će nas opet posjetiti za vrijeme ljetnih praznika. Svi su se složili da im je ovaj tjedan u Hrvatskoj bio nezaboravan i da će ga dugo pamtiti.

Novinari: Ivan Blažok i Ana Smes